Aadu Paist

Aadu Paist (sündinud 18. septembril 1947 Tallinnas) on eesti tehnikateadlane ja soojusenergeetik. Aadu Paist on agronoomi poeg. Ta on lõpetanud Tallinna 2. Keskkooli 1966, VSÜ Kalevi Lastespordikooli korvpalli erialal 1966, Tallinna Polütehnilise Instituudi energeetikateaduskonna tööstusliku soojusenergeetika erialal 1971; TPI tööstusliku soojusenergeetika aspirant 1976–1980. Täiendanud end Qinghua Ülikoolis Pekingis (Hiina RV) keevkihttehnoloogia alal 1987–1988; Westinghouse Electric Corporationis Pittsburghis (USA, tuumaelektrijaama projekt AP600) 1995; Briti Columbia Ülikoolis Vancouveris (Kanada) keevkiht-põletustehnika alal 1996; Londonis soojuse ja elektri koostootmise alal 1999; Olkiluotos (Soome) tuumajäätmete käitluse alal 2006. Tehnikateaduste kandidaat (doktor) 1981 (TPI), väitekiri "Исследование загрязнения и износа поверхностей нагрева паровых котлов при сжигании березовского угля". Tallinna Polütehnilises Instituudis / Tallinna Tehnikaülikoolis 1971–2016: soojusenergeetika kateedri assistent 1971–1977; tööstusliku soojusenergeetika probleemlaboratooriumi vaneminsener 1977–1979; nooremteadur 1979–1981, vanemteadur 1981–1984; soojusenergeetika kateedri vanemõpetaja 1984–1987, vanemteadur (0,5 koormusega) 1987, dotsent 1987–1992; energeetikateaduskonna teadusprodekaan 1991–1995; soojustehnika instituudi dotsent 1992–1998, soojusenergeetika professor ja õppetooli juhataja 1998–2016, soojustehnika instituudi direktor 2001–2014; emeriitprofessor 2016. aastast. Soojusülekanne torukimpudes (juhendaja Rein Kruus, 1971); MHD generaatorite utilisatsioonkatelde saastumine (kaaliumiühendite väljakondenseerumine põlemisproduktidest, uuringud koos Agu Otsaga, juhendaja Ilmar Öpik, 1971–1975); Kansk-Atšinski basseinis (Siberis) pruunsöe põletamine: mineraalosa käitumine, küttepindade saastumine, korrosioon, puhastamine, aga ka keeriskolde ja veepuhurite katsetused; kollektiivse tööna loodud põhimõtted pruunsöel töötavate katelde moderniseerimiseks ja uute katelde väljatöötamiseks; katsepõletamised Vladivostokis, Krasnojarskis ja Nazarovos 1976–1986; kroomkattega torude korrosioonikindlus ja arvutused tsemendiklinkri kuivmenetlusel tootmiseks põlevkivi ja põlevkivituha kasutamisega 1989–1991; osalenud mitme Eesti linna ja valla energiamajanduse arengukavade koostamisel koostöös TTÜ elektrienergeetika instituudi teaduritega 1998–2002; osalenud ABB Combustin Engineering uurimisprojektis 100 MW põlevkivi keevkihtkatla väljatöötamiseks; põlevkivi katsepõletusel Briti Columbia Ülikoolis – tuhkade uurimine ja korrosiooni võrdluskatsed USA katlaterastega TTÜs 1996–1997; põhitähelepanu viimastel aastakümnetel on koondunud kohalike kütuste, aga ka jäätmete energeetilisele kasutamisele. Uurimisvaldkonnad: soojustehnika ja -energeetika, peamiselt konvektiivne soojusülekanne torukimpudes, kaaliumiühendite kondenseerumine põlemissaadustest, aurugeneraatorite küttepindade korrosioon ja saastumine pruunsüte põletamisel, kütuse mineraalosa muundumine keeriskoldes, kohalike kütuste omadused ja seadmed nende kasutamiseks, küttesüsteemid ja kaugküte, jäätmed ning nende põletustehnoloogiad. Osalenud riigi energeetika arenguprogrammide koostamisel. Ajakirja Oil Shale toimetuskolleegiumi ja Eesti Soojustehnika Inseneride Seltsi liige. 93 teadusartiklit. Eesti Teadusfondi ekspertkomisjoni liige 1999–2006; Eesti TA energeetika nõukogu asendusliige; Eesti Energia nõukogu liige, Eesti Majandus- ja Kommunikatsiooniministeeriumi taastuvenergeetika nõukogu ja energiasäästu sihtprogrammi rakenduskomisjoni liige; ajakirja Oil Shale kolleegiumi liige; Eesti Soojustehnika-inseneride Seltsi (ESTIS) volikogu liige; soojustehnika-inseneride kutsekomisjoni liige; TTÜ mehaanikateaduskonna nõukogu liige; osalenud riigi energeetika arenguprogrammide koostamisel. 2013 – Valgetähe IV klassi teenetemärk 2007 – Tallinna Tehnikaülikooli tänukiri 2002 – Eesti volitatud insener 1997 – Tallinna Tehnikaülikooli tänukiri ja medal Mente et Manu[viide?] Korvpall (Eesti meister[viide?] Tallinna Kalevi võistkonna koosseisus, esikohti on saanud Tallinna meistrivõistlustelt, Eesti ja Balti kõrgkoolide meistrivõistlustelt, veteranide meistrivõistlustelt); olnud tegev TTÜ spordiklubi juhatuses, TTÜ Korvpallklubis KAPA ja Sameko klubis, olnud Korvpalliklubi KAPA III president. Laboratory investigations of high temperature corrosion of the boiler alloys under the impact of oil shale ash (kaasautor A. Ots). // Oil Shale 14 (1997) 3 Boiler conversion technologies to biofuels used in Estonia (kaasautor Ü. Kask). Würzburg, 1998 Probes for measuring heat transfer parameters and fouling intensity in boilers (kaasautorid A. Poobus, T. Tiikma). // Fuel 81 (2002) 14 New epoh in Estonian oil shale combustion technology // Oil Shale 21 (2004) 3 Potential of biomass fuels to substitute for oil shale in energy balance in Estonian energy sector (kaasautor). // Oil Shale 22 (2005) 4S Biokütuste ja tuuleenergia alastest uuringutest Tallinna Tehnikaülikoolis (kaasautor) // Teadusmõte Eestis 4 (2007) Composition of reed mineral matter and its behavior at combustion (kaasautorid Ü. Kask, L. Kask) Berlin, 2007 Eesti teaduse biograafiline leksikon, 3. köide Eesti entsüklopeedia. 14. köide: Eesti elulood. Tallinn: Eesti Entsüklopeediakirjastus, 2000, lk 352. Tallinna Tehnikaülikooli professorid läbi aegade. Tallinn, 2008, 301–302 Eesti teaduse biograafiline leksikon. 3. köide: N–Sap TTEÜ, avaldatud elektrooniliselt 2013 Aadu Paist Eesti Teadusinfosüsteemis Käesolevas artiklis on kasutatud "Eesti teaduse biograafilise leksikoni" materjale.